钦定古今图书集成/明伦汇编/闺媛典/第103卷 > 皇清九 > 徐乾贞妻朱氏〈商氏顾氏附〉
## 钦定古今图书集成/明伦汇编/闺媛典/第103卷 > 皇清九 > 徐乾贞妻朱氏〈商氏顾氏附〉

按《海盐县志》：“朱氏，绛州知州学忠女，太学生徐乾贞妻，贡士储元母。顺治乙酉，避兵丰山。兵至，乾贞先他徙，朱病不能行，同二婢商氏、顾氏伏草莽中。兵登高见之，执朱，朱誓不辱，悉以携金予之。兵去复返，问秀才安在？告则生，否则死。朱骂曰：‘吾安知？即知之，亦不告汝’。兵持刃牵之，骂益厉，遂见害。二婢不屈亦死。顺” 治三年，巡按御史王应昌旌之。